سيد مصطفى

سيد مصطفى (1906 - 1980) ملحن مزيكا و ممثل مصرى من مواليد سنة 1906 بحى السيده زينب بالقاهره دخل فى صغره واحد من الكتاتيب انقطع عن الدراسه لولعه بالغنا و كان يذهب للموالد و اماكن السهر وتحول و هو لايزال صبيا للغنا فى الافراح و المناسبات المختلفه توسم فيه على الكسار الموهبه فضمه لفرقته و  كانت المزيكا و الغنا من اهم عناصر العرض . اعجب سيد درويش بصوته و قدرته علا حفظ الالحان بسرعه و فى الفتره دى كان سيد درويش بيشتغل ملحن فى فرقه على الكسار فاسند ليه سيد درويش مهمه تحفيظ المطربين كمان شارك فى تمثيل عروض الفرقه سنة 1927 اشتغل مدرس فى معهد المزيكا و أختير عضو فى اللجنة المشكلة لجمع التراث المزيكا و اللى مهدت لإنشاء فرقة المزيكا العربيه 1968 و تعتبر من أشهر أعماله أغنيه الجوز الخيل والعربيه و شارك فى تلحين جزء كبير من أعمال على الكسار و أسند ليه تلحين 27 مسرحيه و من أشهرها صح النوم - حبايب - البكاشه - حياة البربرى - الباش أغا - بنت الشحات - خاتم المللك - فوانيس الغرام - 42 ست - بيت النتاش - بنت الإيه - اللى يعيش. و  سنة  1944 قام مع زكريا أحمد و محمد عبد الوهاب حلمى بتلحين اوبريت يوم القيامة و لحن لفرقه الفنانه ببا عز الدين المسرحيات القصيرة و الأسكتشات الأتية : أل جونسون- مملكة النحل - ساحة الشرف - أعياد الطبيعة و من اللى اشتركو معاه فى اعمال فرقة ببا عز الدين الفنانين محمد عبد الوهاب - فريد الأطرش - محمد القصبجى - رياض السنباطى - محمد قنديل - كارم محمود ومن الأفلام اللى قام بتليحنها : رنة الخلخال بطولة شكرى سرحان و برلنتى عبد الحميد 1954 و فيلم صاحب السعاده كشكش بك بطولة نجيب الريحانى استيفان روستى و حسين رياض و فيلم خلف الحبايب بطولة اسماعيل ياسين و انور وجدى و عباس فارس و تحية كاريوكا و عقيله راتب و فى حوار للسيده رتيبة الحفنى عن سيد مصطفى فى التلڤيزيون المصرى قالت ان سيد مصطفى السبب الرئيسى فى معرفه الناس بسيد درويش عشان كان الشخص الوحيد اللى إئتمنه سيد درويش علا ألحانه و أعماله و أعاد تقديمها للأذاعه و المسرح و التليفزيون بعدين فكان ليه ذاكرة مزيكه ربانيه عشان كدا سيد درويش وصفه بالمسجل فكان يفكره بأى لحن نساه و من انفراداته انه عند افتتاح الأذاعه المصريه سنة 1937 كان أول من قدمت له الأذاعه برنامج السعد و البركه و هو من ألحانه و غنائه و أشترك معاه فى الغنا كارم محمود و محمد قنديل و شافيه احمد و إبراهيم حموده.

مات 7 يناير سنة 1980.

200px|center

 مصادر 

تصنيف:مواليد 1906
تصنيف:وفيات 1980
تصنيف:مغنيين مصريين
تصنيف:ملحنين مصريين
تصنيف:موسيقيين مصريين
تصنيف:قاهريين
تصنيف:ناس من حى السيده زينب